Ruduļi

Ruduļi, ruduļu ģints (Scardinius) ir sapalu dzimtas (Leuciscidae) ģints, kas apvieno 10 mūsdienās dzīvojošas sugas, no kurām vislabāk zināmā suga ir parastais rudulis. Gandrīz visas sugas mājo Eiropā, no tām dažas sastopamas arī Āzijā, un tikai viena suga ir endēma Rietumāzijai — Antālijas rudulis (Scardinius elmaliensis), kurš izplatīts tikai Turcijā.

Ruduļiem ļoti līdzīgas izskatās raudas. Šo ģinšu sugas var viegli atšķirt pēc mutes — ruduļiem mute ir pavērsta uz augšu, kas tiem ļauj bez piepūles uzlasīt barību (dažādus ūdens kukaiņus) no ūdens virsmas.ResearchGate: Scardinius genus in Molecular Studies

 Latvijā 
Latvijā sastopama viena ruduļu ģints suga — rudulis (Scardinius erythrophthalmus).Latvijas daba: Karpu dzimta Tas Latvijā sastopams daudzās upēs un ezeros, kā arī jūras piekrastē, īpaši upju grīvās. Nelielās upītēs un nelielos vai stipri aizaugušos, slēgtos ezeros parasti nav sastopams.

 Sistemātika 
Ruduļu ģints (Scardinius)FishBase: Genus: Scardinius
Adrijas rudulis (Scardinius hesperidicus)
Albānijas rudulis (Scardinius knezevici)
Antālijas rudulis (Scardinius elmaliensis)
Dalmācijas rudulis (Scardinius dergle)
Grieķijas rudulis (Scardinius acarnanicus)
Iliki rudulis (Scardinius graecus)
Itālijas rudulis (Scardinius scardafa)
Neretvas rudulis (Scardinius plotizza)
Rudulis (Scardinius erythrophthalmus)
Rumānijas rudulis (Scardinius racovitzai)

 Atsauces 


Kategorija:Karpu dzimta